Բուդեսոնիդ/Ֆորմետերոլ

Բուդեսոնիդ/Ֆորմետերոլ (Budesonide/formoterol), հայտնի է նաև Սիմբիկորտ վաճառքային անվամբ, զուգակցված դեղամիջոց, որն օգտագործվում է ասթմայի և թոքի քրոնիկ օբստրուկտիվ հիվանդությունների ժամանակ։ Կազմության մեջ մտնում է բուդեսոնիդ՝ ստերոիդ, և ֆորմետերոլ՝ երկար ազդեցության բետտա-2-ագոնիստ (LABA)։ Այն կիրառվում է ակտիվ բրոնխոսպազմի կամ հանկարծակի նոպայի ժամանակ։ Կիրառվում է ինհալացիոն ճանապարհով։

Կողմնակի ազդեցությունները ներառում են՝ կոկորդի ցավ,հարբուխ, քթահոսություն, բերանի վարակների հաճախացում։ Մտահոգություններ կային, որ երկար ազդեցության բետտա2 ագոնիստերը մեծացնում են ասթմա ունեցող երեխաների մահացությունը, սակայն 2017 թվականին այդ մտահոգությունը հերքվեց։ Այնուամենայնիվ, այս համադրությունն օգտագործվում է այն դեպքում, երբ հիվանդությունը չի վերահսկվում միայն ինհալացիոն ստերոիդներով։ Տվյալներ չկան հղիության ժամանակ այս համադրության օգտագործման անվտանգության մասին։ Ե՛վ ֆորմետերոլը,  և՛ բուդեսոնիդը արտազատվում են կրծքի կաթ։

Բուդեսոնիդ/Ֆորմետերոլ զուգակցումն ԱՄՆ-ում հաստատվել է բժշկական օգտագործման համար 2006 թվականին։ Այն մտնում է Առողջապահության համաշխարհային կազմակերպության առաջին անհրաժեշտության դեղերի ցանկում ` առողջության համակարգում ամենաապահով և արդյունավետ միջոցների կազմում։ Միացյալ Նահանգներում, 2017 թվականի դրությամբ, ինհալատորների մեծածախ արժեքը կազմում է մոտ 30 դոլար։ Միացյալ Թագավորությունում 2015 թվականի դրությամբ 120 դոզան ունեցող միավորի համար արժեքը կազմել է մոտ 35 ֆունտ։ 2016 թվականին Միացյալ Նահանգներում  բուդեսոնիդ/Ֆորմետերոլը 77-րդ ամենաշատ դուրս գրված դեղամիջոցն է եղել `ավելի քան 10 միլիոն դեղատոմսով։

Բժշկական օգտագործում 
Բուդեսոնիդ/ֆորմետերոլը  համակցված ինհալացիոն կորտիկոստերոիդ/երկարատև գործող բետա ագոնիստ է, որը ցույց է տվել որոշակի արդյունավետություն ՝ ասթմայի նոպաները կանխելու գործում։

Ասթմայով տառապող մարդկանց մոտ, բուդեսոնիդ/ֆորմետերոլի ձևակերպումը ինչպես սպասարկման, այնպես էլ անհրաժեշտ բուժման համար, նվազեցնում է ասթմայի նոպաներն ավելի լավ, քան ֆորմետերոլը կամ տերբուտալինը։ Այնուամենայնիվ, անհասկանալի է, թե արդյոք այս ռազմավարությունն ավելի ճիշտ է, քան Սիմբիկորտի կամ նման համակցված ինհալատորների պահպանողական դեղաչափն ավելացնելը։

Բուդեսոնիդ/ֆորմետերոլ համադրությունը Միացյալ Նահանգներում հաստատվել է միայն որպես ասթմայի և թոքային քրոնիկ օբստրուկտիվ հիվանդության  օժանդակ դեղամիջոց։

Դեղաչափ

Սիմբիկորդը Միացյակ Նահանգներում չափագրված դեղաչափով ինհալատոր է, և հասանելի է 160/4,5մսգ և 80/4,5մսգ դեղաչափերով։

Եվրոպական միությունում, Ավստրալիայում, Կանադայում, Իսրայելում, Սաուդյան Արաբիայում և այլուր, զուգակցումը հասանելի է, որպես չոր փոշի ինհալատոր հետևյալ չափաբաժիններով՝ 50/3 (40 / 2.25), 100/3 (80 / 2.25), 100/6 (80 / 4.5), 200/6 (160 / 4.5) եւ 400/12 (320/9), որտեղ ավելի մեծ թիվն արտացոլում է բուդեսոնիդի դեղաչափն միկրոգրամներով, ստորինը՝ ֆորմետերոլինը։

Կողմնակի ազդեցություններ

Հաճախ հանդիպող (10ից 1-ի մոտ)

 Կոկորդի գրգռում
 Հազ
 Խռպոտություն
 Բերանի կանդիդիոզ (քիչ հավանական է, եթե ինհալացիաներից հետո հիվանդը ջրով ողողում է բերանը)։
 Գլխացավ

Հաճախ մեղմ է,  սովորաբար անհետանում է, դեղամիջոցի շարունակական օգտագործման դեպքում։

 Սրտխփոց
 Դող

Ոչ հաճախ հանդիպող (100-ից 1-ի մոտ)

 Անհանգստություն, նյարդայնություն կամ գրգռվածություն
 Քնի խանգարում
 Գլխապտույտ 
 Սրտխառնոց
 Տախիկարդիա 
 Մաշկի կապտություն
 Մկանային ցավեր

Հազվադեպ(up to 1 in 1,000 people)

 Ashան
 Քոր
 Բրոնխոսպազմ (շնչուղիներում մկանների սպազմն առաջացնում է քոր դեղորայքի օգտագործումից անմիջապես հետո, որը հավանաբար, ալերգիկ ռեակցիայի ազդանշան է և  անհապաղ բուժօգնություն է պահանջում)։
 Հիպոկալեմիա (արյան մեջ կալիումի ցածր մակարդակ)
 Սրտի առիթմիա

Շատ հազվադեպ  (10,000 մարդուց 1-ը) 

 Դեպրեսիա
 Վարքագծի փոփոխություններ, հատկապես երեխաների մոտ
 Կրծքավանդակի ցավ
 Արյան գլյուկոզի մակարդակի բարձրացում
 Համային փոփոխություններ, օրինակ՝  բերանում տհաճ համ
 Արյան ճնշման փոփոխություններ

Այլ 
Երկար ժամանակ բարձր դեղաչափերով կիրառման դեպքում՝

 Ոսկրի հանքային խտության նվազում՝ օստեոպորոզ
 Կատարակտ
 Գլյուկոմա
 Երեխաների և դեռահասների շրջանում աճի դանդաղում
 Մակերիկամային դիսֆունկցիան, որն ազդում է տարբեր հորմոնների արտադրության վրա

Ալերգիկ ռեակցիաներ 

Անգիոայտուց (դեմքի, բերանի, լեզվի և/կամ կոկորդի այտուց։ Կլման ակտի դժվարացում, դժվարաշնչություն, հոգնածություն)։
Բրոնխոսպազմ (սուր, հանկարծակի սուլող շնչառություն դեղն օգտագործելուց անմիջապես հետո)

Պահանջարկ
Բուդեսոնիդ/Ֆոլմետերոլի ֆորմուլան ներկայացվել է Շվեդիայում 2000 թվականին։ Այն հաստատվել է ԱՄՆ-ում օգտագործման համար 2006 թվականի հուլիսին։ Այժմ այն հասանելի է առնվազն 70 երկրներում։ 2005 թ.-ին ապահովել է համաշխարհային վաճառքների ավելի քան 1 միլիարդ դոլարը, իսկ այժմ վաճառքը տարեկան մոտավորապես կազմում է 3,7 միլիարդ դոլար։

Կան մի քանի արտոնագրեր՝ դեղամիջոցի հետ կապված։ Դրանց մի մասն արդեն լրացել է։ Այն ի սկզբանե վաճառվել է AstraZeneca ընկերության կողմից։

Ծանոթագրություններ

Արտաքին հղումներ
 
 
 
 

Առողջապահության համաշխարհային կազմակերպության հիմնական դեղեր
Դեղերի հոխազդեցություններ
Շնչառության վրա ազդող դեղամիջոցներ